ენი საკერი

ენი საკერი (დ. 13 მარტი, 1882 — გ. 8 ოქტომბერი, 1932) — ინგლისელი მსახიობი.

ენი ელიზაბეთ ლაურა მორტიმერი ედინბურგში, ჰორაციო საკერის შვილის, მსახიობ მარია საკერის ოჯახში დაიბადა. 1893 წელს ჰეიმარკეტის თეატრში პირველად გამოჩნდა სცენაზე, ჰერბერტ ბირბომ თრის დადგმულ „ჰიპატიაში“ (ჯ. სტიუარტ ოგილვის ავტორობით). ამ გამოსვლის დროს იგი 11 წლის იყო. მოგვიანებით ითამაშა პიესაში „წითელი მოსასხამის ქვეშ“, ჩარლზ ვინდჰამის რეჟისორობით.

მას შემდეგ, რაც საკერმა ტურნე ჩაატარა (რომელშიც ითამაშა კომედიებში: „ვარდისფერი დომინოები“; „ბეტსი“; „დიდებული განქორწინების საქმე“), ის მელოდრამის წამყვანი როლებით გახდა ცნობილი. ჩნდებოდა პიესებში, როგორიც იყო: „პრინცი და ღატაკი მსახური“ (1910), „მეომარი პრინცესა“, და „ვერცხლის ჯვარცმა“.

მალე საკერი ფილმშიც („მაშველი მამაკაცი“, ფრანკ ჯ. ბეილის რეჟისორობით, 1916 წ.) გამოჩნდა.

1927—1929 წლებში, დიონ ბუსიკოსა და ირენ ვანბრუსთან ერთად, ავსტრალიაში ტურნეთი გაემგზავრა. აქ ის გამოჩნდა დადგმებში: „კაროლინა“, „წერილი“, და „ოინბაზი მისის ებსმიტი“.

ენი არ დაქორწინებულა. გარდაიცვალა ლეი-ონ-სიში, 1932 წლის 8 ოქტომბერს, 50 წლის ასაკში.
სქოლიო

კატეგორია:XIX საუკუნის ქალი მსახიობები
კატეგორია:ინგლისელი ქალი მსახიობები
კატეგორია:თეატრის ქალი მსახიობები
კატეგორია:XIX საუკუნის მსახიობები
კატეგორია:დაბადებული 1882
კატეგორია:გარდაცვლილი 1932